Kendelse vedrørende indbringelse af Huslejenævnets afgørelse for Boligretten
Ret: Retten i Helsingør (1. instans)
Faggruppe: Civilsag — Boligretssag småsag
Sagsemner: Lejeret;
Retspleje og civilproces;

Retten i Helsingør - retsafdelingen

Den 11. maj 2011 kl. 10:00 blev retten sat på kontoret af Dommer.

Der blev foretaget i ikke offentligt retsmøde
sag nr. BS 18-245/2011:

Sagsøger (Udlejer)
Adresse 1
By
mod
Sagsøgte (Lejer)
Adresse 2
3000 Helsingør

Telefonmøde.

Sagsøger deltog selv.
For sagsøgte deltog Person (Lejernes LO) og sagsøgte selv.

Der fremlagdes:
- stævning, opgørelse og bilag 1- 6
- svarskrift, processkrift

Sagen, herunder spørgsmålet om fristoverskridelse drøftedes.

Sagsøger oplyser, at afgørelsen fra huslejenævnet lå på hans adresse, da han
kom hjem sidst i januar efter et sommerhusophold. Han har ikke fratrukket
depositum 28.000 kr. i kravet ifølge opgørelsen på de 30.084. Sagsøger me-
ner, at de 30.084 kr. skal fratrækkes sagsøgtes krav ifølge huslejenævnet på
de 32.310,40 kr. Vedr. opgørelsen forklarer sagsøger, at de 7.200 kr. vedrø-
rer gartnerarbejde, som han selv har udført. De 15 timer til 4.500 kr. vedrø-
rende rengøring er arbejde, som hans kæreste har udført. En ny lejer flyttede
ind medio december men på vilkår, at hun skulle sætte istand mod at bo gra-
tis i december. Han har således ikke modtaget leje for december .

Retten afsagde herefter sålydende

Kendelse

Efter det oplyste må det lægges til grund, at huslejenævnets afgørelse er
modtaget af sagsøger den 5. januar 2011, og at fristen i boligreguleringslo-
vens § 43, stk. 2, derfor udløb den 2. februar 2011. Fristen er derfor over-
skredet.

Efter det oplyste finder retten ikke grundlag for i medfør af boligregulerings-
lovens § 43, undtagelsesvis at tillade indbringelse for boligretten, uanset fri-



Side 2/2

stens udløb.

Retten har herved lagt vægt på, at sagsøger ikke har dokumenteret, at fristo-
verskridelsen må anses som undskyldelig, eller at en indbringelse for bolig-
retten vil føre til et for sagsøger væsentligt gunstigere resultat.

Sagsøgte ønsker dom for sagsøgtes modkrav 32.310,65 kr., der påstås for-
rentet med procesrente fra den 4. februar 2011 (30 dage efter huslejenævnets
afgørelse).

Sagen optaget til dom, der afsiges den 18. maj 2011.

Retten hævet kl. 10.25

Dommer.